《留西山》
宋代·陈著

西崦已非旧，庵居犹自妍。
树头擎月直，山腹转风圆。
閒坐忙尘外，清谈浊酒边。
悠悠一俯仰，今日是何年。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。